Na osnovu člana 14, a u vezi člana 28 Zakona o procjeni uticaja na životnu sredinu („Sl. list CG“, br. 75/18, 084/24), Sekretarijat za planiranje prostora i održivi razvoj Glavnog grada Podgorica

OBAVJEŠTAVA

zainteresovanu javnost

da je nosiocu projekta „7 AVGUST“ d.o.o. Podgorica donijeto Rješenje broj: UPI 08-331/24-610 od 15. januara 2025. godine, kojim je odlučeno da za privremeni objekat za eksploataciju prirodnih sirovina, skladištenje i proizvodnju – montažna hala i hangar, koji se planira na dijelu katastarskih parcela 4711/1 i 4711/2 KO Tološi, opština Podgorica, nije potrebna izrada elaborata o procjeni uticaja na životnu sredinu.

Predmetnim Rješenjem utvrđeno je, između ostalog, da je Nosilac projekta dužan da prilikom realizacije i funkcionisanja predmetnog projekta realizuje mjere navedene u dokumentaciji za odlučivanje o potrebi izrade elaborata procjene uticaja na životnu sredinu i donijetom Rješenju.